stanford-oval/wikipedia huggingface dataset:
Oskar Starck
Elämänvaiheet

Oskar Starckin vanhemmat olivat kapteeni Fredrik Viktor Ludvig Starck ja Maria Augusta Standertskjöld. Hän kuului äitinsä puolelta Standertskjöldin aatelissukuun ja hänen enonsa oli kenraaliluutnantti Carl August Standertskjöld. Starck kävi vuosina 1861–1866 Pietarin merikadettikoulun, ja valmistuttuaan hän sai midshipmanin sotilasarvon. Hänet ylennettiin 1870 luutnantiksi ja siirrettiin 1871 Siperian laivastoon Tyynellemerelle. Starck oli vuosina 1875–1877 kuunari Vostokin, 1879–1886 tykkivene Gornostain ja 1886–1889 tykkivene Sivutšin päällikkönä. Hänet ylennettiin kapteeniluutnantiksi 1880, 2. luokan kapteeniksi 1885 ja 1. luokan kapteeniksi 1889. Toimittuaan 1890–1891 Vladivostokin sataman komendantin apulaisena hän oli 1891–1892 panssariristeilijä Vladimir Monomahin sekä 1893–1896 panssaripatterilaiva Pervenetsin päällikkönä.
Starck sai vuonna 1896 ylennyksen kontra-amiraaliksi, ja vuonna 1898 hänet nimitettiin Tyynenmeren eskaaderin nuoremmaksi lippumieheksi sekä Port Arthurin sataman ja linnoituksen komendantiksi. Lokakuussa 1902 hänet nimitettiin Tyynenmeren eskaaderin päälliköksi ja saman vuoden joulukuussa hänet ylennettiin vara-amiraaliksi. Sota Japania vastaan käynnistyi yöllä 8. helmikuuta 1904 Japanin yllätyshyökkäyksellä Port Arthuriin, jossa japanilaiset vahingoittivat kolmea venäläistä sotalaivaa. Venäläisten sanottiin olleen täysin varautumattomia hyökkäykseen, mutta Starck kiisti syytökset ja väitti olleensa valmistautunut. Japanilaisten iskujen jatkuessa Starck korvattiin nopeasti amiraali Stepan Makarovilla, joka otti Tyynenmeren laivaston komentoonsa saavuttuaan Port Arthuriin. Starck erosi 14. maaliskuuta 1904 virallisesti sairauden vuoksi.
Starck ei enää tämän jälkeen toiminut komentajantehtävissä, mutta hänet nimitettiin vuonna 1907 Obuhovin teräsvalimon hallituksen puheenjohtajaksi ja 1908 Ižoran työpajojen hallituksen puheenjohtajaksi. Erotessaan laivaston palveluksesta vuonna 1908 hän sai ylennyksen amiraaliksi. Venäjän sisällissodan aikana iäkäs Starck liittyi nimellisesti Venäjän valkoiseen armeijaan Etelä-Venäjällä. Hän pakeni Venäjältä sodan lopussa syksyllä 1920 ja vietti jonkin aikaa Jugoslaviassa ennen paluutaan synnyinmaahansa Suomeen. Viimeiset vuotensa hän vietti Helsingissä.
Starckin puoliso oli vuodesta 1874 Maria Vereštšagin. Heille syntyi yksi tytär ja neljä poikaa, joista kolme palveli upseereina Venäjän laivastossa. Yksi pojista oli 1. luokan kapteeni (kommodori) Alexander Starck.
Muuta

Starckin mukaan on nimetty eräitä maantieteellisiä kohteita Japaninmerellä, kuten Vladivostokin kaupunkiin kuuluvien Venäläisen saaren ja Popovinsaaren välissä kulkeva Starkinsalmi (Proliv Starka).
Northwest Airlinesin lento 255

| Northwest Airlinesin lento 255 |
| --- | --- |
 Onnettomuuspaikka.
Yhteenveto
Päivämäärä:  16. elokuuta 1987
Onnettomuustyyppi:  lentäjän virhe, maahansyöksy
Tapahtumapaikka:  Detroit Metropolitanin lentoasema, Detroit, Michigan, Yhdysvallat
 :  42°14′N, 83°20′W
Lähtöpaikka:  Detroit Metropolitanin lentoasema
Määränpää:  Phoenix Sky Harborin kansainvälinen lentoasema
Kuolleita:  154 koneessa + 2 maassa
Loukkaantuneita:  1 koneessa + 5 maassa
Eloonjääneitä:  1
Lentokone
Konetyyppi:  McDonnell Douglas DC-9-82
Lentoyhtiö:  Northwest Airlines
Rekisteritunnus:  N312RC
Matkustajia:  149
Miehistöä:  6
Northwest Airlinesin lennon 255 onnettomuus tapahtui 16. elokuuta 1987 Detroitissa, kun nousussa ollut DC-9-82 putosi autotielle ja syttyi palamaan. Yhtä matkustajaa lukuun ottamatta kaikki koneessa olleet kuolivat.
Lento > Ennen onnettomuutta

Kone lähti portilta 10–15 minuuttia ennen lentoonlähtöä tarkoituksenaan käyttää lentoonlähtöön joko kiitotietä 21R tai 21L. Kone päätyi kuitenkin käyttämään kiitotietä 3C. Useat silminnäkijät kertoivat koneen lentoonlähtökiidon olleen normaalia pidempi.
Lento > Onnettomuus

Koneen noustua kone alkoi lähes välittömästi kallistua 15°–90° vuorotellen vasemmalle ja oikealle mutta kallistui kuitenkin enemmän vasemmalle puolelle. Kone alkoi menettää korkeutta, kunnes sen vasen siipi osui lyhtypylvääseen. Silminnäkijät kertoivat nähneensä tämän jälkeen liekkejä vasemmassa siivessä. Kone jatkoi kallistumista vasemmalle ja törmäsi toiseen lyhtypylvääseen sekä autovuokraamon sivuseinään. MD-80 oli tässä vaiheessa kallistunut jo noin 90 astetta. Kone jatkoi, kunnes törmäsi maahan autotiellä. Kone liukui tietä pitkin, osui kolmeen ajoneuvoon ja törmäsi rautatiesiltaan syttyen samalla palamaan.
Ainoa eloonjäänyt

Onnettomuudesta selvisi hengissä vain yksi henkilö, nelivuotias Cecelia Cichan, joka oli ollut lennolla perheensä kanssa. Hänet pelasti paikalle tullut palomies John Thiede.
Onnettomuuden syy

Onnettomuuden aiheutti lentäjän virhe tarkistuslistaa läpikäydessä. Tutkinnan mukaan miehistö unohti ottaa laskusiivekkeet ulos, joten kone ei saanut tarpeeksi nostetta turvalliseen lentoonlähtöön.
Oleskelutila

Valokuva kerrostalon oleskelutilasta Lohikoskelta Jyväskylästä.
Oleskelutilat ovat talon, ilma-aluksen, vesikulkuneuvon tai muun samankaltaisen yhteisiä huonetiloja, jotka on tarkoitettu harrastustoimintaan tai asumiseen tai työskentelyyn. Ne on tarkoitettu yli 30 minuutin yhtämittaiseen tilapäiseen käyttöön.
Maailman terveysjärjestön WHO:n määritelmän mukaan miellyttäväksi lämpötilaksi oleskelutilassa katsotaan 21 Celsius-astetta ja muissa tiloissa 18 astetta. Vesikulkuneuvojen, kuten veneiden ja laivojen kohdalla oleskelutilalla tarkoitetaan asuintilojen tai matkustajatilojen huoneita. Matkustaja-aluksilla keittiöitä ei lueta oleskelutiloihin. Yleensä aluksissa on oltava vähintään yksi yöpymistiloista erillään oleva yhteinen oleskelutila.
Pablo Torrijos

| Mitalit | Mitalit | Mitalit |  |
| --- | --- | --- | --- |
|  Pablo Torrijos vuonna 2020. |  Pablo Torrijos vuonna 2020. |  Pablo Torrijos vuonna 2020. |  |
Maa:  Espanja
Miesten yleisurheilu
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Hopeaa | Praha 2015 | kolmiloikka |  |
Pablo Torrijos Navarro (s. 12. toukokuuta 1992 Castellón de la Plana) on espanjalainen kolmiloikkaaja. Torrijosin ulkoratojen ennätys on Castellónissa heinäkuussa 2021 hypätty 17,09 ja sisäratojen ennätys Ourensessa maaliskuussa 2020 hypätty 17,18. Molemmat tulokset ovat myös Espanjan ennätyksiä. Torrijos edustaa Playas de Castellónia.
Torrijos saavutti hopeaa sisäratojen EM-kilpailuista Prahasta maaliskuussa 2015 tuolloisella Espanjan ennätyksellä 17,04. Hän kilpaili myös vuoden 2014 EM-kilpailuissa Zürichissä, jossa hän oli finaalin kahdeksas tuloksella 16,56. Hän karsiutui loppukilpailusta Pekingin MM-kilpailuissa 2015. Seuraavana vuonna hän sijoittui seitsemänneksi Portlandin MM-hallikilpailuissa ja kahdeksanneksi Amsterdamin EM-kilpailuissa sekä karsiutui loppukilpailusta Rio de Janeiron olympialaisissa. Belgradin sisäratojen EM-kilpailuissa 2017 hän oli yhdeksäs ja saman vuoden Lontoon MM-kilpailuissa kymmenes. Berliinin EM-kilpailuissa 2018 hän sijoittui viidenneksi. Hän karsiutui loppukilpailusta Glasgow'n EM-hallikilpailuissa 2019, vuonna 2021 järjestetyissä Tokion olympialaisissa ja Eugenen MM-kilpailuissa 2022. Saman vuoden Münchenin EM-kilpailuissa hän jäi loppukilpailussa ilman tulosta.
Pituushypyssä Torrijosin ennätys on 753.
Pablo Varela Server

Pablo Varela Server (2. heinäkuuta 1942 Dénia – 6. tammikuuta 2024) oli Panamassa toiminut espanjalainen roomalaiskatolinen piispa. Hänet vihittiin papiksi Panamán arkkihiippakuntaan 28. kesäkuuta 1970 ja nimitettiin sen vihkipiispaksi sekä Macomades Rusticianan titulaaripiispaksi 26. helmikuuta 2004. Piispaksi vihkiminen seurasi 17. huhtikuuta. Pääkonsekraattorina toimi José Dimas Cedeño Delgado, jota avustivat Giacomo Guido Ottonello ja Oscar Mario Brown Jiménez.
Padua

Padua voi tarkoittaa ainakin seuraavia:
Padua, italialaisen Padovan kaupungin nimi useilla kielillä
Padua, Kruzenštern-purjelaivan alkuperäinen nimi
363 Padua, päävyöhykkeen asteroidi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Padua”, voi hakea sivunnimihaulla, laajalla sivunnimihaulla tai tekstihaulla.
Otanmäen rata

Otanmäen rata on Suomen rataverkon osuus, joka haarautuu Iisalmen–Kontiomäen radasta Murtomäen asemalla, ja jatkuu Kajaanin kaupungin Otanmäkeen. Rataosan pituus on 25,7 kilometriä eikä sitä ole sähköistetty. Rataosuus luokitellaan vähäliikenteiseksi sivuradaksi, ja nykyisin sillä on ainoastaan satunnaista tavara- ja virkatarveliikennettä.
Historia

Otanmäen rata rakennettiin Otanmäen kaivoksen kuljetustarpeisiin. Radan rakentamista oli mietitty jo vuonna 1942, mutta sodan takia suunnitelma viivästyi. Radan rakentaminen aloitettiin heinäkuussa 1951 ja se pyrittiin saamaan liikennekuntoon mahdollisimman nopeasti, jotta kaivoksen rautatiekuljetukset voitaisiin aloittaa. Väliaikainen liikenne aloitettiin jo toukokuussa 1952, mutta yleiselle liikenteelle rata avattiin 1. marraskuuta 1953. Radan rakennystyöt päättyivät lopullisesti vasta syyskuussa 1955. Rataosalle rakennettiin tieliikenteelle neljä ylikulkusiltaa, ja liikennepaikkoja tuli kolme, Alava, Humpinmäki ja Otanmäki. Rata kiskotettiin 30 kilon (30 kg/m) kiskoilla. Otanmäen radan rakentamiseen oli käytetty vuoden 1956 loppuun mennessä noin miljardi markkaa.
Myöhemmin Murtomäelle rakennettiin kolmioraide, jotta junia ja vetureita voitiin kääntää helpommin. 1950-luvulla ehdotettiin Otanmäen radan jatkamista joko Oulu–Kontiomäki-radalle Nuojuaan tai Pohjanmaan radalle Tuomiojaan, mutta kumpaakaan suunnitelmaa ei toteutettu.
Kaivokselta lähti useita junakuormia viikossa, ja ne kuljetettiin pääasiassa Oulun satamaan, josta ne laivattiin maailmalle.[lähde? ]
Kaivoksen toiminnan päättyminen vuonna 1985 vähensi radan liikennettä huomattavasti. Kaivoksen tilalle perustettiin vaunutehdas. Radan kunnossapitoa on jatkettu yksinomaan Transtechin Otanmäen vaunutehtaan takia, koska tehtaalla valmistettavan rautatieliikennekaluston kuljetukseen ei ole vaihtoehtoista kuljetusmuotoa. Radalla on myös Fingridin muuntajankuormauspaikka.
Optometria

Optometria on terveydenhuollon erikoisala, joka tutkii silmien ja niihin liittyvien rakenteiden vikoja ja poikkeavuuksia. Optometristit ovat terveydenhuollon ammattilaisia, jotka yleensä tarjoavat kattavan näönhuollon osana perusterveydenhuoltoa.
Etymologia

Termi optometria tulee kreikan sanoista ὄψις (opsis; ’näkö’) ja μέτρον (metron; ’mittausväline’, ’mitta’). Sana tuli kieleen aikana, jolloin näkökyvyn mittaamiseen käytettävää instrumenttia kutsuttiin optometriksi (myöhemmin termejä foropteri ja refraktori). Kantasana opto on lyhennetty muoto kreikan sanasta ophthalmos, joka tarkoittaa ’silmää’. Kuten useimmat muutkin terveydenhuollon alat, optometristien koulutus ja pätevyysvaatimukset ovat useimmissa maissa säänneltyjä. Optometrian ammattilaiset ja optometriaan liittyvät järjestöt tarjoavat näönhuoltoa yhteistyössä valtion virastojen, muiden terveydenhuollon ammattilaisten ja yhteiskunnallisten toimijoiden kanssa.
Optometrian ja optometristin määritelmä

World Council of Optometry, Maailman terveysjärjestö WHO ja noin 75 optometriajärjestöä yli 40 maasta ovat omaksuneet seuraavan optometrian ja optometristin määritelmän: Optometria on itsenäinen, säännelty terveydenhuollon ala, jonka ammattilaiset  ovat koulutettuja optometristeja. Optometristit ovat perusterveydenhuollossa silmien ja näkemisen asiantuntijoita, jotka tarjoavat kattavaa näönhuoltoa. Näönhuolto tarkoittaa muun muassa taittovirheen määritystä ja näönkorjauksen ratkaisujen myyntiä, tutkimuksia mahdollisten silmäsairauksien havaitsemiseksi ja hoitamiseksi sekä näönkuntoutusta.
Aiheesta muualla

Näkeminen ja silmäterveys NÄE ry
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Optometry
Käännös suomeksi
OpuNui

OpuNui on vuonna 2007 perustettu Porissa toimiva suomenkielinen rock-yhtye, jossa laulaa Jussi Mäkipere ja soittaa kitaraa Maj Karma-yhtyeestä tunnettu Häiriö. Yhtyeen nimi löydettiin 50-luvun Aku Ankka -sarjakuvasta.
Debyyttialbumi Yksilöitä julkaistiin omakustanteena mutta vuodesta 2019 OpuNui on ollut Soit se Silti-levymerkin nimeissä.
Jäsenet

Jussi Mäkipere – laulu, kitara
Häiriö – kitara, taustalaulu
Vipa Saarinen – rummut, taustalaulu
Matias Nummelin – basso, taustalaulu
Diskografia > Studioalbumit

Yksilöitä (2015)
Orionin haara (2019)
Harmaa  (2023)
Diskografia > Singlet ja EP:t

Kuoleman kehtolaulu (2015)
Ikuisuus (2015)
Helvetti-EP (2017)
Jää peittää (2019)
Sydäniskuri (2019)
Laulu K (2022)
Dystopia (2022)
Ekliptika (2023)
Opel Blitz

Opel Blitz tarkoittaa seuraavia Opel-malleja:
Opel Blitz, vuoden 1930 malli
Opel Blitz, vuoden 1952 malli
Bedford CF, myytiin joillain markkinoilla Opel Blitz -nimisenä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Opel Blitz”, voi hakea sivunnimihaulla, laajalla sivunnimihaulla tai tekstihaulla.
Opel Calais

| Opel Calais |
| --- | --- |
 Holden Commodore (VR), jonka uudelleennimetty versio Opel Calais on.
Valmistustiedot
Valmistusmaa:   Australia
Valmistaja:  Opel
Konserni:  General Motors
Valmistusvuodet:  1994–1997
Korimalli:  4-ovinen sedan
Luokka:  E-segmentti
Teknisesti samankaltaisia:  Holden Commodore (VR) Opel Omega A Toyota Lexcen
Tekniset tiedot
Pohjalevy:  GM V
Moottori:  R6
Iskutilavuus:  2,6 l
Polttoaine:  bensiini
Vetotapa:  takaveto
Vaihteisto:  4-vaihteinen automaatti
Opel Calais on Opelin vuosina 1994–1997 valmistama edustusluokan neliovinen sedan, jota myytiin Malesiassa ja Singaporessa. Se oli uudelleennimetty Holden Commodore, mutta konepelti, etusäleikkö ja -puskuri olivat peräisin Holden Statesmanista, myöhemmin Capricesta. Autossa käytetty Opelin kuusisylinterinen 2,6-litrainen rivimoottori toimitettiin Saksasta kokoonpanotehtaalle Australian Elizabethiin.
Ophir Pines-Paz

Ophir Pines-Paz
Ophir Pines-Paz (hepr. ‏אופיר פינס-פז‎‎, s. 11. heinäkuuta 1961 Rishon LeZion, Israel) on israelilainen työväenpuoluetta edustanut poliitikko. Hän oli vuonna 2005 sisäministeri ja sen jälkeen vuoteen 2006 tiede-, kulttuuri- ja urheiluministeri. Hän jätti politiikan vuonna 2010.
Pines-Paz oli knessetin jäsen 1996–2010. Hän oli lyhyen aikaa tiede- ja kulttuuriministerinä Ehud Olmertin hallituksessa, mutta erosi vastalauseena Yisrael Beytenu -puolueen ottamiselle hallitukseen, koska pitää kyseistä puoluetta rasistisena. Hän tuli neljänneksi työväenpuolueen puheenjohtajavaaleissa toukokuussa 2007.
Ophrys cornutula

| Ophrys cornutula |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Asparagales
Heimo::  Kämmekkäkasvit Orchidaceae
Suku::  Orhot Ophrys
Laji::  cornutula
Kaksiosainen nimi
 Ophrys cornutula  H. F. Paulus 
Infobox OKNimi-testi OK: 
Ophrys cornutula on orhoihin kuuluva kämmekkälaji. Sen kukassa huuli on pohjaväriltään viininpunainen ja siinä on erikoinen kermanvalkoinen kuvio. Lähimmät kehälehdet ovat ohuet, koukkupäiset, karvaiset ja valkoisen ja viininpunaisen kuviolliset. Muut kehälehdet ovat vaalean violetin ja kellanvihreän kuviolliset.
Laji on kotoperäinen Rodoksen saarella Välimerellä.
Ophiura kinbergi

| Ophiura kinbergi |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Piikkinahkaiset Echinodermata
Alajakso::  Asterozoa
Luokka::  Käärmetähdet Ophiuroidea
Lahko::  Ophiurida
Heimo::  Ophiuridae
Suku::  Ophiura
Laji::  kinbergi
Kaksiosainen nimi
 Ophiura kinbergi  Ljungman, 1866 
Katso myös
   Ophiura kinbergi Commonsissa 
Infobox OKNimi-testi OK: 
Ophiura kinbergi on Ophiuridae-heimoon kuuluva merivesissä elävä käärmetähtilaji.
Ophiura kinbergi voi kasvaa korkeintaan kolmen millimetrin mittaiseksi. Lajia tavataan Indopasifiselta merialueelta Aasiasta ja Oseaniasta. Se elää korkeintaan 500 metrin syvyydessä noin 7,9–27,5 asteen lämpöisissä vesissä. Laji on ainakin valkopilkkukaniinikalan (Siganus canaliculatus) ravintoa.
Ophrys persephonae

| Ophrys persephonae> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Asparagales
Heimo::  Kämmekkäkasvit Orchidaceae
Suku::  Koruorhot Ophrys
Laji::  persephonae
Kaksiosainen nimi
 Ophrys persephonae  H.F.Paulus 
Infobox OKNimi-testi OK: 
Ophrys persephonae on koruorhoihin kuuluva kämmekkälaji. Sen pystyvartisessa kukinnossa on muutamia hyönteistä muistuttavia kukkia. Kukassa huuli on viininpunainen, keltareunainen. Sen puolivälissä kulkee valkea W-kuvio, jonka yläpuolelta huuli on kiiltävä, alapuolelta samettinukkainen. Kaksi lähintä kehälehteä ovat kapeat, vihreät ja keltareunaiset. Muut kehälehdet ovat kellanvihreitä.
Laji on kotoperäinen Ródoksella. Ophrys persephonae yhdistetään Ophrys fusca -lajiin.
Olesja Zykina

| Mitalit | Mitalit | Mitalit |  |
| --- | --- | --- | --- |
|  Olesja Zykina vuonna 2019. |  Olesja Zykina vuonna 2019. |  Olesja Zykina vuonna 2019. |  |
Maa:   Venäjä
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Ateena 2004 | 4 × 400 m |  |
| MM-kilpailut  | MM-kilpailut  | MM-kilpailut  |  |
|  Hopeaa | Pariisi 2003 | 4 × 400 m |  |
|  Pronssia | Edmonton 2001 | 4 × 400 m |  |
Olesja Nikolajevna Zykina (ven. Олеся Николаевна Зыкина, s. 7. lokakuuta 1980 Kaluga, Neuvostoliitto) on venäläinen pikajuoksija, jonka päämatka on 400 metrin juoksu.
Zykina kilpaili Annecyn nuorten MM-kisoissa 1998, joissa hän sijoittui 100 metrin juoksussa kahdeksanneksi ajalla 11,88 ja Riian nuorten EM-kisoissa 1999, joissa hän voitti 400 metriä ajalla 52,00. Lissabonin sisäratojen MM-kisoissa 2001 hän voitti 400 metrillä MM-pronssia ajalla 51,71. Hän oli samoissa kisoissa mukana Venäjän 4 x 400 metrin viestijuoksujoukkueessa, joka voitti MM-kultaa. Myöhemmin samana vuonna Edmontonin ulkoratojen MM-kisoissa Zykina sijoittui 400 metrillä kuudenneksi ajalla 50,93 ja oli voittamassa viestissä MM-pronssia. Seuraavana vuonna hän voitti Münchenin EM-kisoissa kultaa 400 metrillä ajalla 50,45 ja voitti viestissä hopeaa. Kauden lopussa hän juoksi yleisurheilun maailmancupissa kolmanneksi.
Zykina oli mukana voittamassa MM-kultaa Birminghamin sisäratojen MM-kisoissa 2003 4 x 400 metrin viestissä. Myöhemmin samana vuonna hän oli kuudes Pariisin ulkoratojen MM-kisoissa 400 metrillä ja oli mukana voittamassa viestissä MM-hopeaa. Kauden lopussa hän oli IAAF:n yleisurheilufinaalissa viides. Ateenan olympialaisissa 2004 Zykina oli mukana voittamassa pitkässä viestissä olympiahopeaa. Seuraavana vuonna hän juoksi Helsingin MM-kisoissa 400 metrillä kuudenneksi. Vuonna 2007 hän voitti samalla matkalla sisäratojen EM-pronssia ja vuotta myöhemmin sisäratojen MM-kultaa.
Ennätykset

100 metrin juoksu: 11,84 (1998)
200 metrin juoksu: 22,55 (2005)
300 metrin juoksu: 36,70 (2001)
400 metrin juoksu: 50,15 (2001)
Ophrys halia

| Ophrys halia> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Asparagales
Heimo::  Kämmekkäkasvit Orchidaceae
Suku::  Orhot Ophrys
Laji::  halia
Kaksiosainen nimi
 Ophrys halia  H. F. Paulus 
Infobox OKNimi-testi OK: 
Ophrys halia on orhoihin kuuluva kämmekkälaji. Laji on kotoperäinen Rodoksen saarella Välimerellä.
Ophrys halian pystyvartisessa kukinnossa on muutamia hyönteistä muistuttavia kukkia. Kukassa huuli on leveä, pohjaväriltään viininpunainen ja siinä on monimutkainen valkoinen ja keltainen kuvio. Lähimmät kehälehdet ovat ohuet ja punertavat. Muut kehälehdet ovat vaaleanvioletteja, ja niissä on ohut kellanvihreä raita. Kukan keskustassa on keltaista.
Ophrys halia kukkii maaliskuun lopulla tai huhtikuussa.
Padre Temblequen akvedukti

| Padre Temblequen akvedukti |
| --- | --- |

Maailmanperintökohde
Sijainti:  Meksiko
Kriteerit:  i, ii, iv
Tunnusnumero:  1463
Valintahistoria
Valintavuosi:  2015
Padre Temblequen akvedukti on 1500-luvulla rakennettu akvedukti Meksikossa. Unesco lisäsi sen maailmanperintöluetteloon vuonna 2015.
Aiheesta muualla

Kuvia tai muita tiedostoja aiheesta Padre Temblequen akvedukti Wikimedia Commonsissa
Patrick Joseph Walsh

Patrick Joseph Walsh
Patrick Joseph Walsh (9. huhtikuuta 1931 Cobh – 28. joulukuuta 2023 Belfast) oli irlantilainen roomalaiskatolinen piispa. Hänet vihittiin papiksi 25. helmikuuta 1956 ja nimitettiin Down and Connorin hiippakunnan vihkipiispaksi sekä Ros Crén titulaaripiispaksi 6. huhtikuuta 1983. Piispaksi vihkiminen seurasi 15. toukokuuta. Pääkonsekraattorina toimi Cahal Brendan Daly, jota avustivat Gaetano Alibrandi ja William J. Philbin.
Walsh sai 18. maaliskuuta 1991 nimityksen Down and Connorin piispaksi, jona hän toimi, kunnes jäi eläkkeelle 22. helmikuuta 2008.
Padre Eterno (1663)

| Padre Eterno |
| --- | --- |


Aluksen vaiheet
Rakentaja:  Estaleiro do Galeão, Rio de Janeiro
Kölinlasku:  1659
Laskettu vesille:  joulukuu 1663
Tekniset tiedot
Uppouma:  2 000 t
Pituus:  53 m
Miehistöä:  144
Padre Eterno oli Portugalin laivaston kaljuuna, joka valmistettiin Rio de Janeirossa Brasiliassa silloisessa Portugalin siirtomaassa. Salvador Corrêa de Sá e Benevides antoi määräyksen sokerin ja muiden Companhia Geral do Comércion tavaroiden kuljettamiseen soveltuvan aluksen valmistamisesta. Alus myytiin myöhemmin Portugalin hallitukselle.
Palvelus

Neitsytmatkallaan alus saapui 20. lokakuuta 1665 Lissaboniin. Alus upposi Intian valtamerellä muutamaa vuotta myöhemmin.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Padre Eterno
Käännös suomeksi
Oskari Autere

Oskari Aadolf Jonathan Autere, sukunimi aik. Broms (15. helmikuuta 1881 Mikkeli – 1. kesäkuuta 1928 Helsinki) oli suomalainen pankinjohtaja ja Tullihallituksen tilastokonttorin johtaja.
Autereen vanhemmat olivat kirkkoherra, lääninrovasti Bengt Adolf Broms ja Elin Mathilda Lovisa Molander. Hän pääsi ylioppilaaksi 1899 Porvoon ruotsalaisesta lyseosta ja valmistui Helsingin yliopistosta filosofian kandidaatiksi 1903 ja filosofian maisteriksi 1907. Autereen pääaineena oli tilastotiede, jota hän opiskeli myös ulkomailla.
Autere toimi tullihallituksen tilastokonttorissa ensin aktuaarina ja sitten konttorinjohtajana 1911–1918. Autere oli tullihallituksen vt. pääjohtajana 1917. Hän siirtyi sitten 1918 pankkialalle ja oli Maakuntain Keskus-Pankki oy:n apulaisjohtajana vuodesta 1922 alkaen. Autere oli jäsenenä tai sihteerinä useissa valtion komiteoissa.
Autere selvitti vuonna 1910 erillisen komitean toimeksiannosta yhteistyössä työväenyhdistysten kanssa niiden jäsenten työllisyyttä.
Autere oli naimisissa vuodesta 1909 Annie Aejmelaeuksen kanssa.
Teokset

Työttömyysvakuutus ulkomailla. Työttömyysvakuutuskomitean julkaisu 1. Helsinki 1909
Katsaus Suomen kunnallisverotuksen kehitykseen. Helsinki 1910
Työttömyys Suomen valtiollisten työväenjärjestöjen keskuudessa ja joulukuussa 1908 sekä tammikuussa ja helmikuussa 1909: tilastollinen tutkimus. Työttömyysvakuutuskomitean julkaisuja 2. Helsinki 1910
Työttömyys talvella 1908-09: selostus Työttömyysvakuutuskomitean topimeenpaneman tilastotutkimuksen päätuloksista. Suomen Työväensuojelus- ja sosialivakuutusyhdistys, Helsinki 1910
Työttömyys ja sen vastustaminen. Suomen työväensuojelus- ja sosialivakuutusyhdistyksen julkaisuja 2. WSOY 1912
Saksa ja sen viholliset. Kustannus Oy Kirja, Helsinki 1918
Toimituksia

Yhteiskunnallinen käsikirja; toimituskunta Oskari Autere, Einar Böök, J. Forsman, F. O. Lilius, Matti Helenius-Seppälä, Väinö Voionmaa. Kansanvalistusseura, Helsinki 1909–1910